Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 3 Pv 411/14/6601	Banská Bystrica, 22.4.2015
EEČ : 2-45-89-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že dňa 15.08.2014 v čase okolo 17.00 hod. v predajni č. 11-126 XXXXX XXXXX odcudzil 1 ks Vienna Ice Coffee - vanilka v celkovej hodnote 1,39eur takým spôsobom, že tovar si vložil pod mikinu, ktorú mal pri sebe, prešiel pokladničnou zónou bez zaplatenia, následne bol zastavený pracovníkom SBS a tovar mu bol odobratý a nepoškodený vrátený naspäť do predaja, čím svojim konaním spôsobil poškodenej spoločnosti XXXXX, spotrebné družstvo, XXXXX XXXXX škodu vo výške 1,39 eur a taký čin spáchal aj napriek tomu, že sa dopustil priestupku proti majetku podľa § 50 ods. 1 zák. SNR č. 372/1990Zb. v znení neskorších predpisov, za ktorý mu bola na základe bloku č. 16049004 zo dňa 13.08.2014, uložená pokuta vo výške 30,-EUR,

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka PZ, Obvodného oddelenia PZ, XXXXX -západ,  sp. zn. XXXXX zo dňa  15.08.2014 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX pre prečin krádeže podľa § 212 ods. 2 písm. f) Tr. zák. na tom skutkovom základe, že dňa 15.08.2014 v čase okolo 17.00 hod. v predajni č. 11-126 XXXXX XXXXX odcudzil 1 ks Vienna Ice Cofeee - vanilka v celkovej hodnote 1,39 eur takým spôsobom, že tovar si vložil pod mikinu, ktorú mal pri sebe, prešiel pokladničnou zónou bez zaplatenia, následne bol zastavený pracovníkom SBS a tovar mu bol odobratý a nepoškodený vrátený naspäť do predaja, čím svojim konaním spôsobil spoločnosti XXXXX, XXXXX XXXXX škodu vo výške 1,39 eur a taký čin spáchal aj napriek tomu, že sa dopustil priestupku proti majetku podľa § 50 ods. 1 zák. SNR č. 372/1990Zb. v znení neskorších predpisov, za ktorý mu bola na základe bloku č. 16049004 zo dňa 13.08.2014, uložená pokuta vo výške 30,-EUR.

Dňa 17.04.2015 predložil poverený príslušník PZ na tunajšiu prokuratúru vyšetrovací spis spolu s návrhom na zastavenie trestného stíhania podľa § 215 ods. 1 písm. e) Tr. por. okrem iného s odôvodnením, že zo záverov znaleckého posudku jednoznačne vyplynulo, že u obvineného boli v čase spáchania skutku jeho rozpoznávacie schopnosti vymiznuté.
      
Obvinený XXXXX sa v prípravnom konaní k spáchaniu skutku priznal, pričom zároveň uviedol, že si neuvedomil, že to môže byť také vážne, keď si chcel zobrať len také drobnosti. Veľmi ho to mrzí, že bol taký hlúpy a kradol. 

	Svedok poškodený XXXXX uviedol, že je splnomocnený na zastupovanie spoločnosti XXXXX, XXXXX, vo veci týkajúcej sa prevádzky 11-126 a to XXXXX XXXXX. Dňa 15.08.2014 bol v čase po 17. 00 hod. vyrozumený pracovníkom SBS o tom, že na predajni bol vykonaný záchyt osoby, ktorá sa dopustila krádeže tovaru z prevádzky. Jednalo sa o osobu XXXXX, ktorý odcudzil 1 ks Vienna Ice  Coffee - vanilka v celkovej sume 1,39 eur. Nakoľko tovar bol nepoškodený vrátený do predaja, náhradu škody si spoločnosť neuplatňuje. 

XXXXX do zápisnice o výsluchu svedka uviedol, že pracuje ako pracovník SBS v predajni XXXXX XXXXX, XXXXX Dňa 15.08.2014 v čase okolo 17.00 hod. vykonal záchyt osoby po tom, ako videl, že neznámy muž odcudzil z predajnej plochy tovar. Tento muž prešiel cez pokladničnú zónu bez zaplatenia za tovar, ktorý si vložil pod bundu, ktorú mal pri sebe. Jednalo sa o XXXXX, nar. XXXXX, ktorý odcudzil 1 ks Vienna Ice Coffee - vanilka v hodnote 1,39 eur. 

Zo záverov znaleckého posudku XXXXX a XXXXX, znalkýň z odboru zdravotníctvo a farmácia, odvetvie psychiatria, č. 9/2015 zo dňa 13.03.2015 jednoznačne vyplýva, že obvinený XXXXX v čase spáchania skutku trpel duševným ochorením v užšom slova zmysle, t. j. psychózou. Znalkyne u neho zistili schizofrénnu psychickú poruchu, vzhľadom k čomu boli jeho ovládacie a rozpoznávacie schopnosti vymiznuté. Obvinený v súčasnej dobe zmysel trestného konania chápe. V čase spáchania skutku nemohol rozpoznať nebezpečenstvo svojho konania pre spoločnosť a svoje konanie nemohol ovládať. Vzhľadom k tomu, že obvinený absolvoval dobrovoľnú ústavnú psychiatrickú liečbu, ktorou bola dosiahnutá uspokojivá klinická remisia duševného ochorenia, znalykne u neho navrhli ochranné psychiatrické liečenie ambulantnou formou. Na záver uviedli, že pobyt obvineného na slobode z psychiatrického hľadiska v súčasnej dobe nepovažujú za nebezpečný pre spoločnosť. Osobnosť posudzovaného je premorbidne diferencovaná s primerane rozvinutou záujmovou sférou, aktuálne bez floridnej psychotickej symptomatiky, s pretrvávaním negatívnych príznakov schizofrénneho ochorenia. Kontakt s realitou je však toho čase zachovaný. 

V priebehu prípravného konania boli do spisového materiálu zabezpečené ďalšie listinné dôkazy,  ako aj správy k osobe obvineného. 

Vykonaným dokazovaním a následným vyhodnotením dôkazov v zmysle ustanovenia § 2 ods. 12 Trestného poriadku bolo preukázané, že sa stal skutok, pre ktorý sa voči XXXXX vedie trestné stíhanie, tento vykazuje znaky prečinu krádeže podľa § 212 ods. 2 písm. f) Tr. zák. a možno dostatočne vyvodiť záver, že ho spáchal obvinený.

	Pre trestnosť činu sa však vyžaduje naplnenie všetkých znakov skutkovej podstaty toho ktorého trestného činu. Jedným z obligatórnych znakov je i trestne zodpovedný páchateľ, t.j. subjekt trestného činu. Trestne zodpovedným páchateľom je len subjekt trestného činu, ktorý splnil zákonom ustanovený vek a je príčetný. Príčetnosť páchateľa je charakterizovaná jeho rozpoznávacou a ovládacou schopnosťou. Pre vylúčenie trestnej zodpovednosti postačuje, ak absentuje jedna z týchto schopností. V prípade, ak páchateľ trestného činu bol v čase jeho spáchania nepríčetný, je to v zmysle trestného zákona okolnosť vylučujúca jeho trestnú zodpovednosť. 

Nakoľko mal obvinený rozpoznávaciu a ovládaciu schopnosť pre floridnú psychotickú symptomiku vymiznutú, teda v čase spáchania prečinu nebol schopný rozpoznať nebezpečnosť svojho konania a ani ovládať svoje protispoločenské konanie, a teda chýba základný znak skutkovej podstaty trestného činu krádeže pre vyvodenie jeho trestnoprávnej zodpovednosti, rozhodla som tak, ako je uvedené vo výrokovej časti tohto rozhodnutia a trestné stíhanie obvineného som podľa § 215 ods. 1 písm. e) Trestného poriadku zastavila, nakoľko obvinený nebol v čase činu pre nepríčetnosť trestne zodpovedný.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Viera Lichá Valicová
prokurátorka